ไฟแนนซ์ทูเดย์
โดย...นายรัษฎา
1 มี.ค. 2560

โดย...นายรัษฎา
กุลิศ สมบัติศิริ อธิบดีกรมศุลกากร ถึงกับเหนื่อย นอกจากจะต้องเร่งอุดช่องรั่วไหล เพื่อเก็บภาษีเพิ่มตามนโยบายคลังแล้ว ยังต้องมาเล่นเอาเถิดเจ้าล่อกับบริษัท ซุปเปอร์ซาร่า ผู้นำเข้ารถเมล์เอ็นจีวีที่ยื่นฟ้องศาลจังหวัดพัทยา และขอคุ้มครองชั่วคราวให้ปล่อยรถเมล์ที่ถูกยึด
โดยหลังจากไต่สวนแล้ว ศาลมีคำสั่งคุ้มครองฉุกเฉินตามที่ซุปเปอร์ซาร่าขอไว้ เมื่อวันที่ 24 ก.พ.ที่ผ่านมา ให้กรมศุลฯ ปล่อยรถที่ยึดไว้ และให้ซุปเปอร์ซาร่าต้องวางเงินประกันภาษีนำเข้า 40% ไว้ก่อน
ต่อมาวันที่ 27 ก.พ.ที่ผ่านมา ศาลจังหวัดพัทยาได้มีคำสั่งตามที่กรมศุลฯ ไปยื่นคำร้องไว้ คือ ยกเลิกคำสั่งคุ้มครองชั่วคราวข้างต้น
น่าติดตามว่า รถเมล์เอ็นจีวีจะเป็นมหากาพย์ ที่กลายสภาพแล้วออกมาคล้ายๆ รถดับเพลิงหรือไม่